Hva bør jeg oppleve i Berlin?
Du bør ta deg en spasertur langs den sagnomsuste Berlinmuren og la historien synke inn. Deretter kan du nyte utsikten fra Berlins fjernsynstårn, før du besøker Checkpoint Charlie og finner deg en koselig restaurant.
Hva er morsomt å gjøre for barna?
Det er bare å ta med seg familien når du skal fly til Berlin. Storbyen har mange parker og lekeplasser å friste med, og morsomme attraksjoner som Berlin Zoo. Fra Berlin Dungeon til akvariet AquaDom, i Berlin finner du mye spennende som du kan utforske sammen med de små.
Hvor bør jeg shoppe?
Ved Potsdamer Platz finner du to store kjøpesentre med alt fra store merkevarer til unike småbutikker. Foretrekker du handlegater, er Kurfürstendamm den mest populære i Berlin og kan friste med alt mulig av butikker. Er du ute etter vintage-, brukt- eller nisjebutikker er Prenzlauer Berg stedet å oppsøke.
Hvilke områder burde jeg besøke?
Trenger du en pustepause når du er i sentrum, bør du besøke Richardplatz. Det koselige, lille området føles ut som en idyllisk landsby, med det historiske området Rixdorf fra midten av 1800-tallet. Ønsker du pulserende natteliv kan du ta turen til Friedrichshain eller Kreuzberg, berømt for sine mange nattklubber.